הוועדה לביטחון לאומי, כנסת 25, פרוטוקול מספר 36, 2023-06-13 00:00

סימון מושיאשוילי: צהרים טובים

סימון מושיאשוילי:  אנחנו פותחים את ישיבת הוועדה לביטחון לאומי

סימון מושיאשוילי:  היום יום שלישי כ"ד בסיון תשפ"ג, 13 ביוני 2023

סימון מושיאשוילי:  קודם אני מבקש להודות לכם שהגעתם

סימון מושיאשוילי:  הנושא הוא הילולת רבנו חיים בן עטר המכונה, לפי כולנו, אור החיים הקדוש

סימון מושיאשוילי:  הילולת אור החיים הקדוש

סימון מושיאשוילי:  ממה שאני שומע, אני לצערי עדיין לא ביקרתי ולא התפללתי שם, בציון הקדוש, אבל ממה שאני שומע, יודע מכם, זה האירוע השני בגודלו

סימון מושיאשוילי:  האירוע הדתי השני בגודלו בארץ

סימון מושיאשוילי:  אולי מישהו יתקן אותי כאן

סימון מושיאשוילי:  אחרי מירון

סימון מושיאשוילי:  ראינו מה היה, לצערנו, לפני שנתיים במירון

סימון מושיאשוילי:  האירוע המצער, האסון הגדול שפקד את המדינה

סימון מושיאשוילי:  אסור לנו לחכות לאסון כזה או אחר, חלילה

סימון מושיאשוילי:  לצערי, לא מעט מקרים של הכתובת הייתה על הקיר ואף אחד לא התעורר ואף אחד לא עשה דבר בעניין הזה

סימון מושיאשוילי:  אנחנו חייבים כולם, כולם כאן, להירתם, וכל אחד בחלק שלו לתת את מה שהוא יכול, את הידע, את התקציב, לצורך קיום ההילולה, שהמטרה שלנו היא בסך הכל מטרה

סימון מושיאשוילי:       זה נשמע סך הכל כדבר פשוט, אבל זה הדבר החשוב ביותר שכל איש ואישה שיוצאים בבוקר, שכל אחד יחזור לביתו בשלום

סימון מושיאשוילי:  לקיים את ההילולה, שכל איש או אישה שרוצים לקיים, להגיע, להתפלל, אפילו הבנתי שבתקופת הקורונה היו שם מתפללים

סימון מושיאשוילי:  פקדו את הציון הקדוש לא מעט יהודים

סימון מושיאשוילי:  אז זו המטרה שלנו – לתת בטיחות של 100% לכל מתפלל או מתפללת שיבקשו להגיע לשם

סימון מושיאשוילי:  אני אשמח לשמוע את כל הנוגעים בדבר, כל אחד ידבר

סימון מושיאשוילי:  ובעזרת השם נגיע למקום הנכון, לביטחון של כל אחד ואחת

סימון מושיאשוילי:  אני חושב שכדאי שנתחיל עם צוריאל, מנכ"ל בתי העלמין של ירושלים, נכון? נשמח לשמוע מה יש לך לומר

סימון מושיאשוילי:  אתה בטח מכיר את הנושא, בוודאי, טוב מאוד

צוריאל קריספל: אני מנהל את מועצת בתי עלמין היהודים בירושלים

צוריאל קריספל:  למעשה, מועצת בתי העלמין היא הרגולטור של חברות הקדישא בירושלים

צוריאל קריספל:  בירושלים, כידוע, יש 16 חברות קדישא, ו-6 בתי עלמין

סימון מושיאשוילי: 16 חברות קדישא ו-6 בתי עלמין

צוריאל קריספל: כן

צוריאל קריספל:  זה היסטוריה, אנחנו מגיעים בדלת האחורית להר הזיתים

צוריאל קריספל:  היסטוריית הקבורה של ירושלים למעשה מתחילה בהר הזיתים, מזה אלפי שנים, מזכריה הנביא ויד אבשלום, ועד לדורות הראשונים – נביאים, תנאים, אמוראים

צוריאל קריספל:  כל גדולי ישראל לדורותיהם קבורים בהר הזיתים

צוריאל קריספל:  מתפקידה של מועצת בתי העלמין לפקח על חברות הקדישא ולטפל בתחזוקה שוטפת של בתי העלמין

צוריאל קריספל:  זה בגדול בתקנות שהוקמה מועצת בתי העלמין

צוריאל קריספל:  אין בתקנות של מועצת בתי העלמין עריכת הילולות או טקסים וכו'

צוריאל קריספל:  זה לא מתפקידנו ואנחנו גם לא מתוקצבים לזה

צוריאל קריספל:  אבל, לאור, הייתי קורא לזה פרעות שהיו בשנים האחרונות בהר הזיתים, ניתוץ מצבות, ונדליזם, פגיעה בהולכי רגל ומבקרים במקום, קודמי בתפקיד ביחד עם משטרת ישראל, ביחד עם משרד השיכון ומשרד רוה"מ, עשו שם פעולות נפלאות, שזה רישות בית העלמין והדרכים המוצפות אליו במצלמות, הצפה של כל ההר או מרבית ההר, לא כולו היום מוצף אבל מרבית ההר היום מוצף בתאורה ששוטפת את כל ההר כולו

צוריאל קריספל:  וקיום של סיורים, החל מסיורים של תלמידי בתי-ספר, שהוכשרו כ-50 מדריכים שיכינו את התלמידים בבית-הספר על המאורע ההיסטורי והטיול שהם הולכים לחוות בהר הזיתים, ולאחר שהתלמידים ישתלמו, יסתובבו בהר הזיתים, כמובן מלווים באבטחה, הסעות, הכל כמו שצריך

צוריאל קריספל:  סיורי מבוגרים, סיורי סליחות, אירועי הר הזיתים, אירועים בחגים וקיום של הילולות

צוריאל קריספל:       כל הדברים הללו יצרו מצב של תנועה בהר הזיתים

צוריאל קריספל:  המשטרה תרמה את חלקה כמובן, הציבה שם נקודות משטרה, ועם ישראל יכול להסתובב בהר הזיתים 24/7 ללא כל חשש

צוריאל קריספל:  אני בשנה האחרונה לא הייתי בתפקיד

צוריאל קריספל:  זאת אומרת עזבתי באחד במרץ 2022 וחזרתי רק לפני חודש

צוריאל קריספל:  לצערי הרב, המצב היום לא טוב

צוריאל קריספל:  זאת אומרת, כדי לתת תחושת ביטחון, לא רק תחושה אלא גם בצורה אמיתית ולא כל לוויה צריכים אבטחה ומאבטחים, מה שלא היה בשנים הקודמות, אנחנו נדרשים להחזיר את הפעולות הללו, שלצערנו הרב, כרגע, לא מתוקצבות בשום צורה שהיא

צוריאל קריספל:  וכמו שהזכיר, אפילו לא הודיתי לך על כך שהזמנת אותי לפה, אני חושב שזו פעם ראשונה שנערך פה דיון מסודר בנושא הזה, הילולת אור החיים למעשה מביאה למקום כ-100,000

צוריאל קריספל:  המיקום של הציון של אור החיים הוא בעייתי במובן הזה שאין נגישות כמעט להולכי רגל, כמובן גם לא לנכים

צוריאל קריספל:  הדרך מהכביש לציון, כ-300-400 מטר, היא דורשת שיקימו שם רמפות לאורך כל הדרך

צוריאל קריספל:  אי אפשר להביא מנופים, אי אפשר להביא משאיות, הכל נעשה בעבודת כפיים

צוריאל קריספל:  עכשיו, אם בעבר הסתפקנו בשבילים או בגשרים לכניסה ויציאה, כל אחד בדרך אחת, ברוחב של 2 מטרים, המציאות טופחת על פנינו וזה בלתי אפשרי

צוריאל קריספל:       כולנו זוכרים את האירועים שהיו בקרלין, וכמובן כמו שהזכיר יושב הראש – במירון

צוריאל קריספל:  בנוסף לכך, ברגע שזה צפוף ודחוק נוצרים עימותים, ולא תמיד עימותים בריאים

צוריאל קריספל:  וזה מכער את כל קדושת המקום והמטרה של ההילולה

צוריאל קריספל:  יועצי בטיחות והמקיפים לא מוכנים לקחת על עצמם את האחריות בשום פנים ואופן, אלא אם כן תהיה דרך מסודרת של 4 מטרים לפחות, ובימה מרכזית בקרבת הציון

צוריאל קריספל:  היינו עושים מעל הקברים במה, הייתה במה קטנה, ומבקשים לעשות במה יותר גדולה כדי שלא יהיה דוחק ושאנשים יוכלו לקחת פרק זמן של דקה או שתיים להתפלל ולומר את דברם

צוריאל קריספל:  נכון לרגע זה אין לי תקצוב אפילו של שקל לאירוע הזה

צוריאל קריספל:  המשטרה ביקשו לשבת איתי, אנחנו כל שנה היינו יושבים עם המשטרה, מתאמים, יועצי בטיחות, משרד התחבורה, כל מה שקשור, והשנה אמרתי להם שאין טעם לשבת עד שאין לי "OK", שזה מה שנקרא, מימון להילולה

צוריאל קריספל:      פניתי לכל המשרדים הרלוונטיים

צוריאל קריספל:  נכון לרגע זה, מלבד ירושלים שזימן אותי, הגעתי לפה כרגע מישיבה עם מנכ"ל משרד ירושלים, הצגתי בפניו את הנושא

צוריאל קריספל:  אני מקווה שתהיה נכונות לשאת חלק או אפילו בכל האירוע, אבל נכון לעכשיו אין לי שום תשובה בנושא

צוריאל קריספל:  ולכן, לא ישבתי עד היום עם המשטרה

צוריאל קריספל:  אני מבין שהזמן קצר ודוחק אבל אני לא רואה שום טעם לשבת עד שיש לי את הכלים האמיתיים לממש את ההילולה הזו

צוריאל קריספל:  אני אשמח לענות על שאלות אם ישנן

סימון מושיאשוילי: עיריית ירושלים

חיים נרגסי: קודם כל, צהרים טובים ותודה על הדיון

חיים נרגסי:  אנחנו גם חושבים שזה דיון חשוב שגם עושים אותו חודש - - -     

צוריאל קריספל: אני רוצה שנייה, אני רוצה לציין את עיריית ירושלים שכל שנה, כל שנה מימנה סדר גודל של 50%-45% מהעלויות

צוריאל קריספל:  השנה העלויות הוכפלו למעשה

צוריאל קריספל:  פניתי לראש העיר במכתב, אני מקווה לקבל תשובה

סימון מושיאשוילי: לא לחינם פניתי אליו מיד אחריך

צוריאל קריספל: בסדר, אני רק רוצה לציין לטובה את עיריית ירושלים שכל שנה נשאה בנטל

סימון מושיאשוילי: מה אנחנו יודעים? מה העלות, מה התקצוב של זה?     

צוריאל קריספל: הערכה שלנו זה משהו שינוע בין 2 מיליון ל-2

צוריאל קריספל: 2

סימון מושיאשוילי: אז עיריית ירושלים נותנת את חלקה בסך הכל מיליון שקלים, לערך?     

צוריאל קריספל: לא, לא, לא

צוריאל קריספל:  היא נתנה שנה שעברה 300,000 שקל

צוריאל קריספל:  השנה אני עדיין לא קיבלתי תשובה במה יתבטא החלק שלהם

סימון מושיאשוילי: בבקשה

חיים נרגסי: קודם כל שוב צהרים טובים

חיים נרגסי:  אני מודה ליושב הראש על הדיון החשוב הזה חודש לפני, כי באמת צריך לעשות היערכות, ולא מספר ימים בטרם המועד

חיים נרגסי:  לאור החשיבות של האירוע וגם לאור הגודל שלו

חיים נרגסי:  אנחנו מתייחסים לשני היבטים – ההיבט הכספי, אני שוחחתי אתמול עם יצחק, שהוא מנהל אגף מבני דת אצלנו, הוא אמר לי שהתמיכה הכספית הייתה באמת כל שנה באזור 200,000-300,000 שקל

חיים נרגסי:  אני לא יודע לגבי התמיכה הכספית, אם אפשרי השנה, ובטח לא בסדר הגודל שהמנכ"ל של מועצת בתי העלמין, צוריאל, הדגיש שזה עלה, הוכפל

חיים נרגסי:  ולפי גם מה שהוא אמר, זה אפילו יותר מהוכפל

חיים נרגסי:  הוא אמר 2 מיליון שקלים ואנחנו מימנו 200,000 או 300,000 שקל, והוא אמר שזה היה מחצית

חיים נרגסי:  אז אני אומר שהעלות שהוא מדבר זה למעשה פי 5

חיים נרגסי:  כלומר, אם הוא אומר שהעלות כי כשני מיליון שקלים, עלות האירוע, ואם הוא אמר שמימנו 50%, בקיצור העלות בכל מקרה עלתה בצורה משמעותית

חיים נרגסי:  העלות עלתה בצורה משמעותית ואני אבדוק מול ראש העיר לגבי הנושא של העלויות, במה עיריית ירושלים יכולה להשתת

חיים נרגסי:  אני חושב שאנחנו צריכים להתייחס גם לנושא של העלויות וגם לנושא הבטיחותי, שבוודאי הוא יעלה פה, הנושא של האירוע עצמו שהוא לא במרחב הציבורי אבל בעצם, בסופו של דבר בגלל ההיקף שלו הוא גם מתפרס למרחב הציבורי ויש לו השלכות

חיים נרגסי:  ולכן אנחנו גם צריכים להתייחס לזה

חיים נרגסי:  לגבי הנושא הכספי, שוב, אני אברר

חיים נרגסי:  אנחנו רק קיבלנו את ההודעה על הישיבה היום

סימון מושיאשוילי: אז אנחנו מסכימים שעיריית ירושלים מממנת, או שנותנת את חלקה מידי שנה בנוגע להילולה

חיים נרגסי: אני מסכים שכמו שאמר צוריאל, עיריית ירושלים מימנה בכ-200,000-300,000 שקלים בכל שנה

חיים נרגסי:  לגבי השנה אני עוד לא ידוע אם נממן ובכמה

חיים נרגסי:  כמו שאמר צוריאל, הוא מצפה למימון יותר גדול

חיים נרגסי:  הוא פנה לראש העיר

חיים נרגסי:  אנחנו קיבלנו את הזימון רק אתמול אז עוד לא ביררתי אם אפשר לממן ובכמה

סימון מושיאשוילי: ראשית, אני מודה על הדברים

סימון מושיאשוילי:  למה לא לצפות?      

חיים נרגסי: בעזרת השם, אני מאמין שיהיה

סימון מושיאשוילי: לא, אתה אמרת "אני לא יודע", אז אני אומר למה לא לצפות?     

חיים נרגסי: לצפות זה טוב, אני רק לא רוצה להתחייב בשם העירייה לדברים שאני לא יודע

חיים נרגסי:  אני בטוח שגם אדוני וגם חבר הכנסת בצלאל בוודאי ישוחחו גם עם ראש העיר, וגם אני אשוחח איתו, ואני מאמין שתהיה השתתפות

חיים נרגסי:  אני לא ידוע באיזה סדר גודל

חיים נרגסי:  וכמו שאמר צוריאל, בכל מקרה הוא צריך עוד תקציב

חיים נרגסי:  כי אם התקציב היה בשנה שעברה - - -     

סימון מושיאשוילי: מר קריספל, למה 300,000 ולמה לא 100,000? או למה לא 800,000 מעיריית ירושלים? ממה זה נגזר?     

צוריאל קריספל: אני אסביר, אני אסביר

צוריאל קריספל:  זה היה, ראש העיר בזמנו אמר לי "אני מוכן לשאת בעול, תבוא עם, מה שנקרא, מאצ'ינג"

צוריאל קריספל:  אז שנה שעברה זה עמד על סדר גודל של 700,000 שקל, לפני שנתיים זה היה 600,000 שקל

צוריאל קריספל:  עיריית ירושלים נתנה את חלקה, כמו שהתחייבו

צוריאל קריספל:  לגבי השנה, בגלל האפיון של יועצי הבטיחות וההנגשה, שבלעדי זה לא נוכל לקיים את האירוע, ואף מפיק לא מוכן לקחת את האירוע, שנה שעברה זה נגמר לא טוב

סימון מושיאשוילי: יש גם עניין של ביטוח

צוריאל קריספל: הכל

צוריאל קריספל:  הכל, הכל

צוריאל קריספל:  בטיחות, ביטוח

צוריאל קריספל:  כל העסק הזה

סימון מושיאשוילי: חברת ביטוח שתבטח את האירוע

צוריאל קריספל: בוודאי, בוודאי, בוודאי

צוריאל קריספל:  הכל נעשה, אם עושים אירוע, עושים אותו מושלם

צוריאל קריספל:  אי אפשר לעשות אירוע לחצי, לשליש ולרביע

צוריאל קריספל:  אבל כדי שזה יקרה, צריכים את המימון הנדרש

צוריאל קריספל:  שזה הצבה, הכפלה של שטח הרמפות, הגדלה של הבמה המרכזית, סדרנים מהציבור החרדי, וזה הוכיח את עצמו מאוד יפה במירון

סימון מושיאשוילי: בהחלט

צוריאל קריספל: והדברים האלה עולים כסף

סימון מושיאשוילי: ברור

חיים נרגסי: אבל אני חושב שגם, כמו שאמר המנכ"ל, צריך גם להיות מימון ממשלתי

חיים נרגסי:  אולי משרד ירושלים, אולי משרד מורשת

צוריאל קריספל: אני פניתי לכולם

סימון מושיאשוילי: אני פניתי למשרד לענייני ירושלים, דיברתי עם השר עצמו גם כן, הוא משך את ידיו, בלשון עדינה

חיים נרגסי: בכל מקרה אני מתחייב לשוחח עם ראש העיר היום על זה, וגם אני כמובן - - -     

סימון מושיאשוילי: מודה לך

סימון מושיאשוילי:  תודה

סימון מושיאשוילי:  עכשיו, עוד לפני שנגיע לציון, הדרכים ליון

סימון מושיאשוילי:  אתה, בדבריך ציינת שלפעמים יש ככה בעיות מתושבים שמתגוררים שם ליד, ביעות בטחון

סימון מושיאשוילי:  משטרת ישראל נמצאים כאן, נכון? משטרת ישראל

סימון מושיאשוילי:  הבטחון של המתפללים שם, של המתפללים שעושים את דרכם להילולה, עוד לפני שהגענו לציון, אנחנו יודעים על בעיות היום? אני אגיד לך את האמת, אחת הנקודות שבגללן אני לא מגיע לשם ולא הגעתי עד היום, זה חשש להגיע לשם, לעבור דרך אותם רחובות

דביר תמים: אז קוםד כל צהרים טובים, אדוני יושב הראש, צהרים טובים לכולם

דביר תמים:  אני דביר, אני מפקד תחנת שלם

דביר תמים:  תחנת שלם היא תחנה שאמונה על רוב כפרי מזרח ירושלים, לב המע"ר של מזרח ירושלים, בואך העיר העתיקה, כל השערים, שכונת שמעון הצדיק, הגבעה הצרפתית

דביר תמים:  בוא נקרא לזה ה"הארדקור" של ירושלים

דביר תמים:  ובתוך ה"הארדקור" של ירושלים נמצא לנו גם הר הזיתים

דביר תמים:  לשמחתי הרבה נמצא הר הזיתים

דביר תמים:  אזור מקסים, יפה

דביר תמים:  אני מזמין אתכם לבקר גם בציון וגם בהר הזיתים

דביר תמים:  אני אשמח לקחת אותך לשם ולהראות לך ולכולם עד כמה המקום יפה ופורח, ורווי באלפים של אלפים של אלפים של מבקרים

דביר תמים:  וזו המדיניות שלנו, זו המדיניות שלי, בטח בשנה האחרונה משנכנסתי לתפקיד

דביר תמים:  אנחנו פועלים שם באופן מאוד משמעותי

דביר תמים:  לא מעט שיחות או לא מעט הילולות ולא מעט פגישות יש לי עם אנשים שרוצים להגיע להר, ואני אומר לכולם "תגיעו בהמוניכם להר"

דביר תמים:  תגיעו בהמוניכם להר

דביר תמים:  כל מה שתצטרכו, כל מה שתדרשו, תקבלו מהמשטרה

דביר תמים:  יותר מזה, אני אומר להם, אני אומר "אתם תגידו שאתם רוצים להגיע, תגיעו, אני אתן לכם את הכל"

דביר תמים:       אנחנו פועלים שם 24/7, ואנחנו עובדים שם 24/7

דביר תמים:  המדיניות שלנו היא, ככל שיגיעו יותר מבקרים להר הזיתים, המדיניות שלי כמפקד תחנה, ככל שיגיעו יותר מבקרים להר הזיתים, ככה אני יותר מצליח בתפקידי

דביר תמים:  מקום קדוש, דיבר על זה המנכ"ל, מקום קדוש, גדולי ישראל קבורים שם, ואנחנו קוראים לכולם להגיע לשם, ואנחנו נעשה את הכל כדי שיהיה שם בטוח

דביר תמים:  ובטוח שם

דביר תמים:  אני מתחייב

דביר תמים:  אני מתחייב

דביר תמים:  אני יכול להגיד לך שיש עשרות אלפים של מבקרים ביום בהר, ויש לנו עשרות של הילולות מער להילולה הזאת

דביר תמים:  לעניין ההילולה שלנו, על מה שאנחנו מדברים, אז בהחלט מדובר בהילולה שהיא הילולה משמעותית

דביר תמים:  אמרת שהיא ההילולה השנייה בגודלה, או האירוע הדתי השני בגודלו בארץ, ולהבדיל ממירון, שאיש צפון אנוכי, גדלתי בצפון ואני מכיר את מירון טוב, האתגרים בהילולה שלנו הם משמעותיים לא פחות ממירון, מבלי להשוות

דביר תמים:  מעבר לסיפור הבטחוני שנגענו בו, שצריך לאבטח

דביר תמים:  בסוף מגיעים כמאה אלף איש במשך 24 שעות לתוך מזרח ירושלים

דביר תמים:  צריך לאבטח, אנחנו יודעים, אנחנו עושים את זה טוב

דביר תמים:  זו לא הנקודה

דביר תמים:  תוואי השטח שם הוא מאוד מאוד מאתגר מבחינה הנדסית ומבחינת היכולת להכיל את כל באי ההילולה להילולה

דביר תמים:       אני יכול להגיד שנכון להיום אין שום אפיק, אין שום גוף, אין שום מנהל אירוע, אין שום אדם שהגיש בקשה לקיום האירוע

דביר תמים:  אנחנו יודעים את מועד האירוע, מועד האירעו הוא עוד כמעט חודש

דביר תמים:  ואני, ביוזמתי, ביום ראשון, מבלי קשר לוועדות, עוד לפני שזומנתי לוועדה, ניסיתי לקיים איזושהי פגישת התנעה אצלי במשרד

דביר תמים:  היו נציגים של כיבוי אש, נציגים של משרד התחבורה

דביר תמים:  הגיעו זוג אנשים שהם כל שנה מארגנים את ההילולה

דביר תמים:  הנציג של בתי העלמין לא הגיע כי הם, דיבר על זה המנכ"ל, נפצרו מלהגיע

דביר תמים:  וסיימתי את הישיבה הזאת, רוצה להגיד, לא רגוע, בלשון המעטה

דביר תמים:  בסדר? מדובר באירוע שהוא משמעותי, ונכון לעכשיו, מי שחושב שיש לנו זמן אז הוא טועה

סימון מושיאשוילי: אין זמן

דביר תמים: אנחנו אמורים להיות כבר בלב עשייה, בלב התכנון, בשלב הזה

דביר תמים:  אמורים להיות בלב התכנון בשלב הזה

דביר תמים:  ואם נתחיל לתכנן מחר אנחנו כבר באיחור

דביר תמים:  אנחנו באיחור

דביר תמים:  אני א רוצה להיכנס עכשיו לנושא של התקציבים כי זה לא במגרש שלי

דביר תמים:  אני אדבר על ההילולה של שנה שעברה

דביר תמים:  ההילולה של שנה שעברה, אני לא הייתי מפקד התחנה, אני הייתי מפקד היס"מ לתקופה, ומתוקף תפקידי כמפקד היס"מ נכחתי באירוע

דביר תמים:  ההילולה בשנה שעברה לא הייתה טובה

דביר תמים:  ההיערכות לא הייתה טובה

דביר תמים:  הסדרנים שהוקצו למקום לא היו סדרנים שמבינים את המנטליות של באי המקום

דביר תמים:  רוב הסדרנים הם - - -     

סימון מושיאשוילי: זה בדיוק מתחבר למה שאמר מנכ"ל בתי העלמין

דביר תמים: נכון

דביר תמים:  ארגון השטח - - -     

סימון מושיאשוילי: אתה יודע, אני פעם אחת ההייתי במירון בהילולה

סימון מושיאשוילי:  בסדר? בשנה האחרונה

סימון מושיאשוילי:  כי כל שנה הייתי שומע דחיפות וזה ולא הייתי נוסע לשם, מתוך חשש לחיים

סימון מושיאשוילי:  אנשים אמרו "תשמע, בנס לא קרה לי כך" ו"בנס לא נפלתי"

סימון מושיאשוילי:  בואו לא נשאיר את זה לניסים

סימון מושיאשוילי:  אז ראיתי את הסדרנים השנה במירון, ואנשים אמרו לי, אנשים שביקרו שם שנים לפני, אמרו לי "תשמע, מופתי

סימון מושיאשוילי:  מופתי"

סימון מושיאשוילי:  כי אחד שמבין את אותה מנטליות של אותה קבוצה, אותה עדה או אותה חברה, אין כמוהו לבוא לשמור ולתת עזרה, לתת מענה, באותן נקודות שהוא יודע אולי אפילו לצפות אותן מלכתחילה

דביר תמים: נכון מאוד

דביר תמים:  אני יכול, אני אחזק את דבריך כי בדיוק לפני חודש, חודש וקצת, סיימנו את הילולת חג בעומר

דביר תמים:  את האירוע, את חג ל"ג בעומר בקבר שמעון הצדיק, וגם שם זה אירוע מאוד גדול, וגם שם עשינו עבודה מאוד משמעותית, ביחד עם המארגנים, ביחד עם המפיקים, והתאמנו את סוג המאבטחים או את סוג הסדרנים לסוג האנשים, ונחלנו שם הצלחה מאוד מאוד גדולה

דביר תמים:  וכל מי שהגיע לאירוע אמר שהרבה זמן לא היה כזה אירוע מוצלח

דביר תמים:  ואני מסכם, כי אני לא רוצה לבזבז לכולם את הזמן, אבל אני אומר שאנחנו, אני קורא לזה זמן פציעות, במונחים של כדורגל, אנחנו כבר בזמן פציעות, ואם לא נתעורר עכשיו כולנו, ואם לא נתחיל לפעול עכשיו, מה זה עכשיו? אתמול

דביר תמים:  המהנדס צריך לפגוש אותי בשטח

דביר תמים:  אתמול עשיתי סיור שטח ביחד עם הקצינים שלי, ובסוף אני לא מהנדס, אני לא יודע, אני לא יכול לקבוע מה יהיה הרוחב של הגשר או הגודל של הבמה

דביר תמים:  אבל, בהחלט הבנתי שמטעמי תקציב חסכו בזה שנה שעברה

דביר תמים:  ושנה שעברה היה אירוע לא טוב, נאלצנו להכניס שוטרים לתוך האירוע, להשתמש בכוח בתוך האירוע כדי למנוע פגיעה בחיי אדם

דביר תמים:  ואני חושב שאנחנו לא רוצים להגיע לזה השנה

דביר תמים:  במודבר בחג, זו התפיסה שלי

דביר תמים:  מדובר באירוע חגיגי, מדובר באירוע יפה, במצווה, שאנחנו קוראים לכולם להגיע לאירוע הזה, וחייב להיערך לזה בהתאם

דביר תמים:  עד כאן

סימון מושיאשוילי: בעצם מי שמתקצב, בעצם, זו רק עיריית ירושלים?     

צוריאל קריספל: כל שנה מי שסייע זה היה משרד ירושלים, משרד המורשת

סימון מושיאשוילי: היום זה שני משרדים שונים

צוריאל קריספל: נכון, נכון

סימון מושיאשוילי: מורשת וירושלים

צוריאל קריספל: כולל שר האוצר הנוכחי, שבתפקידו כחבר כנסת כל שנה הוא סייע, בכלל לכל נושא ההילולות והאירועים בהר הזיתים בכמיליון מיליון שקל

סימון מושיאשוילי: נציג משרד האוצר נמצא כאן? הזמנו אותו

צוריאל קריספל: כנ"ל חב הכנסת גפני, שדאגו כל שנה לתקצב את המועצה לצורך האירועים בהר הזיתים, כל אחד במיליון שקל

צוריאל קריספל:  היום יש לנו קופה של חמישה מיליון שקל שאיתה התנהלנו עם כל האירועים לאורך כל השנה בהר הזיתים

צוריאל קריספל:  זה כולל אירועים בחגים, זה כולל סיורי מבוגרים, זה כולל ימי עיון בהר הזיתים, זה כולל אירועי קיץ בהר הזיתים עם השתתפות של 3,000 איש בכל אירוע

צוריאל קריספל:  הופעות ממש של אמנים בזמן הקיץ

צוריאל קריספל:  ישבתי היום, כמו שאמרתי, עם משרד ירושלים

צוריאל קריספל:  בשונה ממה שאתה התרשמת, אני מקווה, ככה האוזן שלי קלטה - - -     

סימון מושיאשוילי: השר אמר לי "ברחל בתך הקטנה"

צוריאל קריספל: אז אני אמרתי להם היום שמבחינתי אני לא מחפש קרדיט

צוריאל קריספל:  אני רוצה שההילולה תתקיים, ותתקיים טוב, וכל אחד מוזמן לבוא לקחת את הקרדיט

צוריאל קריספל:  אין לי שום בעיה שהמשרד הזה עצמו, משרד ירושלים, יפיק את האירוע

צוריאל קריספל:  המפיק שלנו, של המועצה, זה דודי עזריאל, שהוא למעשה הפיק את האירוע במירון בהצלחה מרובה

צוריאל קריספל:  הוא יכול להפיק את האירוע הזה, ואם יהיה משהו אז המשרד יתקשר איתו

צוריאל קריספל:  אני מחכה לתשובות מהמשרד, אני מקווה שזה יהיה חיובי וכמה שיותר מהר, כדי - - -      

סימון מושיאשוילי: בדיוק אמרו לי שדודי עזריאל, המפיק בעצם, נמצא בזום

צוריאל קריספל: אה, נהדר, נהדר

דודי עזריאל: שלום וברכה

דודי עזריאל:  אני מפיק כחמש שנים את הילולת הבאבא סאלי, בשנתיים האחרונות את מירון, ארבעה שנים את אור החיים בשנה שעברה נכנסו מאוחר לסוג של שותפות עם שני המארגנים, שגם היו במשטרה השבוע

דודי עזריאל:  הייתה הילולה לא טובה

דודי עזריאל:  זה לא סוד שבשנה שעברה במירון הייתה הילולה במירון שהיא לא פחות הצליחה, הפקנו את הלקחים, ואחרי מירון השנה אנחנו מבינים איך הדברים צריכים להיראות כאשר ההפקה מפיקה את האירוע ואילו המשטרה אחראית על שלום ובטחון הציבור

דודי עזריאל:  יש דרך לעשות את זה

דודי עזריאל:  יש תוכנית לעשות את זה

דודי עזריאל:  אבל אי אפשר להגיע למניב האחריות שלי כמפיק, כחוזה, שיש לי מול מועצת בתי העלמין, להפיק את האירועים, ואמרתי להם "תתנו כלים להפיק את האירוע בצורה טובה עם מעברים רחבים, עם סדרנות חרדים, עם נוחות לציבור, ולא אירוע שאנחנו יודעים שהוא הולך לכאוס מראש"

דודי עזריאל:  אירוע שהולך להתפשר בנושאים של בטיחות, זה לא משהו שאנחנו יכולים להיות חלק ממנו ולהרשות לעצמנו להיות חלק מהבר הזה

דודי עזריאל:  אז אם יהיה אירוע שהוא מתוכנן טוב, כפי איך שאנחנו מתכננים אותו בחברה, נשמח מאוד לעשות את זה בצורה טובה

דודי עזריאל:  ואם לא, אז לא נוכל להיות חלק מהתהליך הזה

דודי עזריאל:  לא מסכים לעצמי להתפשר על בטיחות

סימון מושיאשוילי: אם מחר אתה נקרא לדגל, כן? מחר

סימון מושיאשוילי:  אתה תספיק בזה?     

דודי עזריאל: מחר כן

דודי עזריאל:  אבל שוב אני אומר, גם אם עוד שבוע וחצי, בשנה שעברה, מה שכן הצלחנו לעשות במיעוט תקציב ואיכשהו, נאלצנו להגיש את האירוע לרישוי ולאישור המשטרה כה שעות לפני האירוע

דודי עזריאל:  זה ממש אל תקין

דודי עזריאל:  אנחנו אמורים להגיש אירוע שהוא בנוי, שלם, יומיים-שלושה קודם לאירוע

דודי עזריאל:  כדאי גם כבר לשלוח משטרה לבוא ולבקר ולתת את ה"ריג'קטים" שלכם, לבוא להיערך ולייצר בטיחות בצורה מסודרת

דודי עזריאל:  אז אם זה יקרה היום, מחר או מחרתיים זה אפשרי, אבל אם זה יקרה עוד שבוע וחצי-שבועיים אנחנו נודיע למועצת בתי העלמין שזה לא בהתאמה להסכם שלנו איתם ולא ננצל את זה

סימון מושיאשוילי: מישהו רוצה להתייחס לזה?     

דודי עזריאל: ההילולה בל"ג בעומר השנה הצליחה, ההילולה בשנה האחרונה, באבא סאלי גם הייתה הילולה טובה שהפקנו את הלקחים

דודי עזריאל:  אנחנו רוצים לממש אותם גם פה

דביר תמים: כמה שעות לפני האירוע זה עוד טוב

דביר תמים:  זה, אנחנו נאלצנו לדחות את הפתיחה של האירוע, ונוצר לא מעט עומס ולא מעט התמרמרות בקרב באי ההילולה, בגלל אותן נסיבות

דביר תמים:  ותוך כדי ההילולה עוד המשכנו להקים ולבנות דברים כמו האוהל, המתחם של חלוקת הספרים

דביר תמים:  והוא צודק, זה לא אמור להיות ככה

דביר תמים:  אנחנו אמורים לקבל את האירוע 24 שעות לפני

סימון מושיאשוילי: מגוחך

סימון מושיאשוילי:  100,000 איש

דביר תמים: נכון

סימון מושיאשוילי: דודי, תודה רבה לך

דודי עזריאל: בשמחה

סימון מושיאשוילי: משרד התחבורה

סימון מושיאשוילי:  אנחנו שמענו בעניין דרכים לאירוע, להילולה עצמה, לדיון

סימון מושיאשוילי:  עוד נקודה, אנשים בעלי מוגבלויות

עמיחי לוי: אז קודם כל, שלום, אני עמיחי לוי מהרשות לתחבורה ציבורית במשרד התחבורה

עמיחי לוי:  אני אחראי על כל נושא ההפעלה בתחום האוטובוסים

עמיחי לוי:  אנחנו בעצם גם ניהלנו בשיתוף עם כל הגופים את התחבורה להילולה במירון

עמיחי לוי:  אנחנו נערכים להילולה כמו בשנים הקודמות, בתיאום עם המשטרה

עמיחי לוי:  נכחנו גם בישיבה שהייתה בתחילת השבוע

עמיחי לוי:  השירות להילולה מתבסס על שירות עירוני, שהו גם נגיש, אני עוד מעט ארחיב על זה, בתדירות גבוהה בעצם בשביל לתת מענה לכל באי ההילולה

עמיחי לוי:  אנחנו פועלים בשיטת מלא וסע, בכל השעות שמסוכמות עם המשטרה, בעצם ערב ההילולה, וגם למחרת לכל אורך היום

עמיחי לוי:  אנחנו עושים את זה מתקציבי משרד התחבורה, אנחנו לא מבקשים תקציב נוסף

עמיחי לוי:  כלומר, זה לא נכלל בדיונים התקציביים האחרים

עמיחי לוי:  מה שנוגע לנגישות, אמרתי, השירות הוא מבוסס על אוטובוס עירוני

עמיחי לוי:  כל האוטובוסים הם נגישים

עמיחי לוי:  להבנתי, הבעיה היא יותר בנגישות בשבילים בתוך ההר ולא בהגעה בתחבורה

עמיחי לוי:  כלומר, הגיע אדם עם כיסא כגלגלים, הוא יכול לנסוע באוטובוס, הוא יכול לרדת בתחנה בהר הזיתים, אחרי שהוא ירד תהיה לו בעיה

סימון מושיאשוילי: כמו כל מקום בארץ

עמיחי לוי: כן

עמיחי לוי:  אז זה מבחינת היערכות שלנו

סימון מושיאשוילי: ובציון עצמו אין משהו - - -     

צוריאל קריספל: הם לא קשורים

צוריאל קריספל:  הם לא קשורים

צוריאל קריספל:  עד הכביש, עד הפריקה

אברהם בצלאל: מבחינת התדירות, סליחה שאני מתערב, מבחינת התדירות, מה?     

עמיחי לוי: התדירות אמרתי, היא בשיטת מלא וסע

סימון מושיאשוילי: באותו יום זה יהיה - - -     

צוריאל קריספל: זה עובד יפה מאוד

צוריאל קריספל:  זה עובד יפה מאוד

עמיחי לוי: כמה נסיעות שיצטרכו, יהיו

עמיחי לוי:  אנחנו ערוכים לזה

דביר תמים: אנחנו גם החלטנו שהשנה אנחנו רוצים להאריך

דביר תמים:  אם שנה שעברה שירותי ההסעה הסתיימו בשעה שש, אנחנו נאריך אותם עד עשר, עשר וחצי

דביר תמים:  כמה שצריך

עמיחי לוי: לפרוס

עמיחי לוי:  לפרוס את - - -     

צוריאל קריספל: את השעות

צוריאל קריספל: זה אירוע של 28 שעות בערך

צוריאל קריספל:  מאחרי הצהריים עד למחרת, בסוף היום

עמיחי לוי: אני רק אוסיף, היכולת שלנו להצליח, בדיוק כמו במירון, תלויה בשיתוף הפעולה עם המשטרה, שהוא שיתוף פעולה טוב

עמיחי לוי:  אנחנו חייבים את הצירים פתוחים לא רק באזור ההר אלא גם בסולטן סולימאן, כל הצירים המובילים, אנחנו חייבים שתהיה זרימה בלתי פוסקת של התנועה כדי להצליח לפנות את כל האנשים שיורדים מההר בחזרה

עמיחי לוי:  אני בטוח שהמשטרה ערה לזה

סימון מושיאשוילי: מודה לך

סימון מושיאשוילי:  יש לנו כאן את גורמי ההצלה

סימון מושיאשוילי:  מד"א ואיחוד והצלה

סימון מושיאשוילי:  נכון? אתם רוצים להתייחס?     

אורי שחם: טוב, אז צהרים טובים

אורי שחם:  כמו שהציג דביר, נכון לכרגע ודיבר על זה גם יושב הראש, נכון לכרגע עוד אין מפיק לאירוע

אורי שחם:  אז מבחינתנו, כל הנושא הרפואי, עדיין לא התקבלה איזושהי פנייה אלינו

סימון מושיאשוילי: מה היה שנה שעברה?     

אורי שחם: שנה שעברה היה מפיק לאירוע, אני פשוט לא זוכר את השם שלו

סימון מושיאשוילי: דודי, בסדר, לא משנה

אורי שחם: דודי היה, ועבר מולנו

אורי שחם:  אנחנו בכל מקרה בתהליך סדור מול המשטרה לגבי האירוע

אורי שחם:  ברגע שיתחיל התהליך, ברגע שתהיה הפקה, ברגע שתהיה פנייה מסודרת

אורי שחם:  בכל מקרה אנחנו ערוכים, הוכחנו את זה גם במירון, לכל תרחיש שלא יהיה, לכל כמות קהל שנדרשת אבטחה רפואית, ועם כל האמצעים והכל, מגן דוד אדום יודע לעמוד באירוע הזה

סימון מושיאשוילי: איחוד והצלה

גלעד סולומון: טוב, צהרים טובים לכולם

גלעד סולומון:  אנחנו, גם, כמו שאורי אמר, אנחנו גם ערוכים, פרוסים, בצורה רחבה

גלעד סולומון:  בין אם זה כוננים, בין אם זה כלים מבצעיים

גלעד סולומון:  אני מאמין שיהיה תיאום מלא עם מד"א, עם אורי ביחד, יהיה תיאום טוב

גלעד סולומון:  אנחנו נעבוד ביחד

גלעד סולומון:  מענה שגרה במקביל, בזמן שהיו כל כך הרבה אנשים באזור שם, אנחנו במקביל שומרים על השגרה בירושלים כדי לתת מענה, מענה טוב

גלעד סולומון:  כמובן שאנחנו פה לסייע בכל דבר, בכל בקשה, בכל צורך שעולה, אנחנו פה

סימון מושיאשוילי: הרשות הארצית לכבאות

ברוך יונה: טוב, שלום לכולם

ברוך יונה:  האירוע למעשה הוא לא טעון רישוי, זה אירוע דתי, מוגדר כאירוע דתי

ברוך יונה:  למרות זאת, כבאות והצלה נרתמת לטובת האירוע

ברוך יונה:  אני מצטרף לדברים שאמרו המשטרה, שמבחינת לוחות הזמנים אנחנו בפיגור משמעותי

ברוך יונה:  אני יכול לציין ששנה שעברה היו מפגעים בטיחותיים שאפילו נאלצו לעצור את הכניסה של הקהל, בנושא של הקונסטרוקציה, ולתקן את זה תוך כדי תנועה זה דבר שהוא לא תקין, הדברים האלה צריכים להיסגר לפני

ברוך יונה:  דיברתי עם יועץ הבטיחות ששנה שעברה תיכלל את האירוע, הוא עדיין לא קיבל פנייה, או שמישהו מטעמו, אלינו לא פנו

ברוך יונה:  ואני אומר שההיערכות שלנו חייבת להיות כמה שיורת מוקדם בכל הנושא הזה של האירוע, שבאמת הוא ייגמר בצורה הכי בטוחה שיש

ברוך יונה:  עכשיו, התפוסה של הקהל היא מוגבלת, כלומר רוחב הגשרים, רוחב היציאות והכניסות, והבמה, הם מגבילים למקסימום 500 אנשים בעת ובעונה אחת שאמורים להיכנס ב"לופ"

ברוך יונה:  אם אתם לוקחים את ה-100,000 איש ומחלקים את זה למספר השעות שמתוכנן האירוע, זה אומר שבשעה, סדר גודל של 4,000 איש צריכים לעבור, להיכנס ולצאת

ברוך יונה:  יכול להיות שיותר מזה נכנסים בעת ובעונה אחת על הגשרים

ברוך יונה:  על זה דיבר המנכ"ל גם, שהוא מבקש להרחיב את הגשרים

ברוך יונה:  אם זה יהיה אפשרי זה מבחינתנו מצוין, כי זה יכול למעשה להוריד את העומסים על הגשרים ועל הבמה עצמה

ברוך יונה:  מבחינה מבצעית אנחנו נותנים מענה מבצעי, כולל איש בחפ"ק, ואנחנו לטובת האירוע הזה

ברוך יונה:  אבל, אם יגיע באיחור, לא נוכל לתת מענה מספיק טוב

סימון מושיאשוילי: אני בטוח

סימון מושיאשוילי:  זה העניין, זו המטרה שלי

סימון מושיאשוילי:  בגלל זה ביקשתי לכנס את הדיון בוועדה הזו

סימון מושיאשוילי:  שכל איש ואישה שרוצים להתפלל באותו יום, נבטיח את שלומם

סימון מושיאשוילי:  זה, ללא הדבר הזה לא עשינו כלום וברכה לבטלה

סימון מושיאשוילי:  כל מה שאני שומע, והאמת שזה גם לא מפתיע אותי, אני מוצא כאן שיתוף פעולה, הן משטרת ישראל, שמענו אותך הרגע, טפסר משנה ברוך יונה

סימון מושיאשוילי:  וגורמי ההצלה כאן, וכמובן מנכ"ל בתי העלמין, משרד התחבורה

סימון מושיאשוילי:  כולם רוצים

סימון מושיאשוילי:  ואני יודע שאנחנו כרגע "און דה רקורקד" אבל אני אגיד משהו "אוף דה רקורד" – הכל תלוי בזה

סימון מושיאשוילי:  אבל לא, לא רק בך, אני לא מפיל את זה עליך, נוח לי להסתכל עליך

חיים נרגסי: יש משרד מורשת, משרד ירושלים

סימון מושיאשוילי: וודאי, וודאי, כן

סימון מושיאשוילי:  הוא הגורם הראשון ששוחחתי איתו

סימון מושיאשוילי:  השר עצמו, לא מישהו מטעמו

קריאה: לא, יש גם משרד מורשת עכשיו חדש

סימון מושיאשוילי: נכון

קריאה: חלק מהמורשת שלנו

סימון מושיאשוילי: אני מבקש לתת לחברי הכנסת שהגיעו

אברהם בצלאל: צהרים טובים, אדוני יושב הראש

אברהם בצלאל:  באמת דיון חשו במאוד

אברהם בצלאל:  הייתי לא מזמן בקבר שמואל הנביא, וגם זה שיושב לצידי, חבר הכנסת, ידידי, הרב ארז, היינו ביחד שם, וחשובים מאוד הדיונים האלו כי פשוט, אני מדבר בהיבט הבטיחותי

אברהם בצלאל:  לצערנו, וכמו שהזכיר מקודם סגן ניצב דביר תמים, דיבר על הסיפור הזה של ההתאמה למגזר, במירון הייתה התאמה והרגישו את זה וחשו את זה, ולצערנו בקבר שמואל הנביא לא הייתה מספיק התאמה, ולכן חשוב שמדברים

אברהם בצלאל:  הרגשנו את זה בשטח, שזה השפיע על האנשים שבאו להילולה עצמה

אברהם בצלאל:  לכן, הדיון הזה חשוב

אברהם בצלאל:  אבל, אדוני יושב הראש, לצערי, העיקר חסר מן הספר, למה אני מתכוון? אני לא רואה פה את משרד לענייני ירושלים ואת משרד לענייני מורשת, אני מאוד שמח שנמצא איתנו ידידנו, עורך דין חיים נרגסי, עיריית ירושלים עושה הרבה, והרבה מאוד

אברהם בצלאל:  ואני מאמין שבשיחה שאנחנו נקיים עם ראש העיר גם הוא ישתדל לתת יותר ממה שדיברו פה

סימון מושיאשוילי: אני מקווה שאחרי השיחה עם ראש העיר, אז נוכל להגדיר את זה כהרבה מאוד

סימון מושיאשוילי:  בינתיים זה הרבה

אברהם בצלאל: אבל אני אומר דבר אחד - - -     

סימון מושיאשוילי: אני בטוח שזה גם האינטרס שלכם

אברהם בצלאל: יושבים פה באמת, יושבים פה נציגים רציניים, משטרת ישראל, כבאות באמת, מד"א, וכל באמת כוחות ההצלה, נקרא לזה ככה, תחבורה

אברהם בצלאל:  כולם רוצים וכולם עושים

אברהם בצלאל:  אבל, אם לא יהיה כסף אז לא נגיע ושם דבר

אברהם בצלאל:  כשאני אומר העיקר חסר מן הספר, אני לא רואה פה לא את משרד לענייני ירושלים

אברהם בצלאל:  אדוני המנכ"ל, הרב צוריאל קרסיפל, אני מבין שישבת איתם, חשוב מאוד

אברהם בצלאל:  הצלילי, לא נשמע שיש להם רצון מאוד מאוד לעזור

אברהם בצלאל:  זה אחד

אברהם בצלאל:  דבר שני, הזמן הוא מאוד מאוד חשוב

אברהם בצלאל:  אני אגיד משפט אחד

אברהם בצלאל:  אם אנחנו נדבר ונדבר, אבל בסוף ההילולה מגיעה, כן? הזמן לא עוצר מלכת

אברהם בצלאל:  והילולה צריכה להיות עוד פחות מחודש, ואם אנחנו לא נתקדם, ולא יארגנו אותה מספיק בזמן ויעשו את מה שצריך, אז אני יכול להגיד לכם שאני כן הייתי עשרות פעמים בהילולות באור החיים, גדלנו על אור החיים, כן? וזה קטסטרופה לפעמים מה שקורה שם, גם מבחינת הגישה עצמה, באמת, אנשים שאין להם שתייה בצורה מסודרת

אברהם בצלאל:  הרבה הרבה דברים שחסרים שם

אברהם בצלאל:  ואם זה לא יהיה בזמן, אז אנחנו יכולים לשבת פה ולדבר ואנשים יגיעו וכל אחד יגיד שהוא רוצה, וזה יגיד "עוד לא קיבלנו הזמנה", ועוד לא

אברהם בצלאל:  אבל בסוף יש באזור ה-100,000 איש שמגיעים למקום הזה

אברהם בצלאל:  אז על מה אנחנו מדברים, לא הבנתי

אברהם בצלאל:  איפה הצ'ק? אתה יודע, איך אומרים, איפה המשרד לענייני ירושלים ואיפה משרד הורשת

אברהם בצלאל:  אני אומר ברצינות

אברהם בצלאל:  איפה הם נמצאים? איפה הם נמצאים בדיון חשוב כזה

אברהם בצלאל:  אני לא מצליח להבין

ארז מלול: טוב, אדוני יושב הראש

סימון מושיאשוילי: אני רק רוצה להציג, חבר הכנסת מלול הוא יושב ראש השדולה להר הזיתים

ארז מלול: כן

ארז מלול:  באתי גם בתור חבר כנסת וגם בתור יושב ראש השדולה, גם בתור מנכ"ל מועצת בתי העלמין לשעבר, צוריאל נמצא פה, וגם בתור יהודי, אני מאמין שבעזרת השם אני אזכה להגיע לציון

ארז מלול:  אדוני יושב הראש, חברי חבר הכנסת, מנכ"ל מועצת בתי העלמין, צוריאל קריספל, וכל הנציגים

ארז מלול:  אנשים נכבדים שהגיעו

ארז מלול:  לדעתי, הדיון פה מאוחר

ארז מלול:  אנחנו פחות מחודש ואין תוכנית, אין תקציב, אין גוף מתכלל

ארז מלול:  זה הזוי

ארז מלול:  למה צריך רק כשיש אסון במדינה אז להתעורר ואז משרד האוצר, ויש תקציבים ויש הכל

ארז מלול:  אפשר כבר עכשיו, דקה קודם, הכתובת על הקיר

ארז מלול:  רבבות רבות של יהודים מאמינים מגיעים לציון, וכל שנה זה גדל

ארז מלול:  אני זוכר בזמני, מה שהיה, מה שהגיעו בזמני, כשהייתי מנכ"ל מועצת בתי העלמין, זה לא כמו היום

ארז מלול:  אין שום דבר, אין מתכלל

ארז מלול:  ואני הולך לשאול פה שאלות קשות

ארז מלול:  איגי, ידידי, איגי פז, מי אחראי על ההילולה? יש איזה גוף אחראי? יש גוף מתכלל?     

איגי פז: להשיב?     

ארז מלול: כן

סימון מושיאשוילי: בשמחה, כן, אנחנו כאן ונשמח לשמוע

איגי פז: בסופו של דבר, מי שאמור לקבוע את זהות הגורם מטעם הממשלה שיתכלל וינהל את האירוע, זה בסופו של דבר משהו שהדרג המדיני צריך לקבוע אותו

איגי פז:  אני יודע שבשנה שעברה - - -     

ארז מלול: אז עד עכשיו לא היה דרג מדיני אז לא היה - - -     

איגי פז: היה דרג מדיני לכך אורך התקופה

איגי פז:  שנה שעברה, הייתה בקשה של המשרד לשירותי דת, פנה למשרד האוצר וביקשו לתקצב את מועצת בתי העלמין - - -     

ארז מלול: יש פה נציג אוצר? לא הגיע

ארז מלול:  לא, לא, זה חשוב

ארז מלול:  לפרוטוקול, שנציג אוצר לא הגיע לישיבה כזאת חשובה

איגי פז: יש פה נציג של המשרד לשירותי דת ומשרד האוצר ומשרד אחרים - - -     

סימון מושיאשוילי: האוצר הוזמן

סימון מושיאשוילי:  האוצר הוזמן והם אמרו שאין עניין תקציבי

איגי פז: בכל אופן, הבקשה אושרה בשנה שעברה, ניתן כסף למועצת בתי העלמין

איגי פז:  השטח הוא בניהול של מועצת בתי העלמין

צוריאל קריספל:  התשובה של משרד האוצר הייתה שמתוקף התקנות של מועצת בתי העלמין היא לא אמורה - - -     

ארז מלול: לתכלל

צוריאל קריספל: לעשות הילולות או ליזום הילולות

איגי פז: אז צריך להבחין בין, בהקשר הזה גם פנו אלינו - - -     

צוריאל קריספל: מה שמצחיק, אני רוצה להעיר הערה, שיש לנו כרגע בתקנה 1

צוריאל קריספל: 7 מיליון שקל, שמשרד האוצר לא מאפשר להשתמש בכסף הזה לצורך שוטף – הילולות וכדומה, רק לצורך פיתוח, וגם את זה עדיין בספק גדול אם יאשרו

ארז מלול: נו, אז איגי, איפה אתה פה בתמונה?     

איגי פז: בהקשר הזה חשוב להגיד שיש פה - - -     

אברהם בצלאל: אני הייתי עוצר את הישיבה הזאת ומבקש מהאוצר שיגיע לפה, כי יש אנשים שצריכים להגיע - - -     

סימון מושיאשוילי: אני רוצה לעצור אותך

ארז מלול: איגי, איגי - - -     

סימון מושיאשוילי: רגע, נמצא איתנו צוריאל פורת, מנהל אגף רכש ולוגיסטיקה במשרד לשירותי דת

סימון מושיאשוילי:  צהרים טובים, אתה שומע אותנו?     

צוריאל פורת: שלום, צהרים טובים, אני אתכם, כן

צוריאל פורת:  שלום לכם

סימון מושיאשוילי: צוריאל, איך אתה יכול לעזור לנו? באופן הכי ישיר שיש

צוריאל פורת: בואו, אנחנו, כרגע צריך להביא כסף לצורך ההילולה

צוריאל פורת:  המשרד לשירותי דת, מבחינתנו, כמוש אמר צוריאל, שמעתי אותו ככה בסיפא של הדברים, שאמר שבעצם צריכים לעגן תקציב

צוריאל פורת:  יש לנו היום כסף במשרד שקיבלנו אותו ככספים קואליציוניים

צוריאל פורת:  משרד האוצר לא מאפשר לנו להשתמש בכסף הזה לצורך ההילולה

צוריאל פורת:  אני חושב שאם משרדי הממשלה לא ירימו את הכפפה וידאגו לכסף עבור ההילולה, הסכום של שני מיליון שקל כרגע, לדעתי, זה הסכום שמוערך כדי לקיים את ההילולה, ההילולה לא תוכל להתקיים

צוריאל קריספל: אני רוצה להגיד משהו, אדוני - - -     

ארז מלול: רגע, רגע, אדוני, אני הייתי באמצע, צוריאל

צוריאל קריספל: אנשים יגיעו

צוריאל קריספל:  אם נרצה או לא נרצה, אנשים יגיעו

סימון מושיאשוילי: אנשים יגיעו, וודאי

סימון מושיאשוילי:  זה בדברי הפתיח שלי, זה מה שאמרתי

סימון מושיאשוילי:  גם בתקופת הקורונה הם הגיעו

צוריאל קריספל: אנשים יגיעו, כי לאור החיים, אין יהודי שלא עובר את השבת עם אור החיים

צוריאל קריספל:  או כל השבוע, כל יום לומד את אור החיים על סדר היום של הפרשה

צוריאל קריספל:  אור החיים זה מושג לא פחות, בהגדרה של רש"י זה רשב"י השני, ולכן אנשים יגיעו

צוריאל קריספל:  ואני רוצה להזהיר פה, שאנשים יגיעו - - -     

סימון מושיאשוילי: בגלל זה, צוריאל, ביקשתי לקיים את הדיון

סימון מושיאשוילי:  אנשים אמרו לי "מה, עד היום לא היה דיון?", אמרתי "לא, עד היום לא היה דיון בעניין הזה"

צוריאל קריספל: ואוי ואבוי לנו אם אנשים יגיעו באופן פיראטי ולא מסודר ולא מוכוון

צוריאל קריספל:  אוי לנו

סימון מושיאשוילי: קיים ואקום נוראי כאן

ארז מלול: איגי, אני חוזר, ידידי איגי

ארז מלול:  עבדנו - - -     

סימון מושיאשוילי: מה אתה אומר, חיים?     

חיים נרגסי: המדינה

סימון מושיאשוילי: המדינה, כן, וודאי

חיים נרגסי: אם אדוני יושב הראש הגדיר את האירוע הזה כאירוע השני אחרי מירון, אז למה אין לו מימון מסודר? למה כל שנה צריך לחזר אחרי - - -     

ארז מלול: אבל לפני המימון, ידידי

ארז מלול:  עורך דין חיים, לפני המימון, אני עוד פעם חוזר לידידי היקר שעבדנו בשיתוף פעולה מלא, במשרד לשירותי דת, ועשינו הרבה טובים, נכון, איגי? חס וחלילה, במקרה של אסון, מי אחראי?     

איגי פז: אז הגורם שמנהל את המקרקעין, את השטח, זה מועצת בתי העלמין

איגי פז:  עכשיו, בזמנו גם, אני חייב להגיד שפנו אלינו בשאלה האם אפשר, האם יכולה מועצת בתי העלמין להפיק אירועים

איגי פז:  עכשיו, תקנה 2, אנחנו בזמנו ישבנו, זה היה לפני שנה, שנה וחצי אולי, תקנות מועצת בתי העלמין היהודים בירושלים קובעת מה התפקידים של מועצת בתי העלמין

איגי פז:  אני לא אקריא את כל הסעיפים שיש פה, אבל אין פה הפקת אירועים

איגי פז:  מה כן יש פה? יש פה כ להקים, להחזיק, לנהל ולפתח בתי עלמין וכן לפקח על בתי עלמין

איגי פז:  עכשיו בתוך ההגדרה הזאת אנחנו חשבנו שכן אפשר להכניס הסדרי בטיחות, סדרנים, נגישות, כל הדברים האלה

איגי פז:  זאת אומרת, מגיעים אנשים - - -     

ארז מלול: שקשורים להילולה

סימון מושיאשוילי: אבל זה לעניין שוטף מה שאתה אומר

צוריאל קריספל: גם וגם

איגי פז: לא, לא, לא

איגי פז:  אתה יודע, זה לא משהו שהוא מפתיע, יודעים מראש שהדבר הזה קורה

איגי פז:  צריך להיערך לזה

איגי פז:  צריך להיערך לזה

איגי פז:  ובסופו של דבר הגורם שמנהל את האתר, למיטב ידיעתי גם זה נעשה ככה בשנה שעברה, ותקן אותי אם אני טועה, בסופו של דבר ניתן תקציב

איגי פז:  זה נעשה דרך המשרד לשירותי דת, ניתן תקציב ייעודי לטובת העניין הזה

איגי פז:  לטובת הסדרי אבטחה, בטיחות, הנגשה

צוריאל קריספל: על ידי מי ניתן התקציב?     

ארז מלול: מי נתן את התקציב הזה?     

איגי פז: המשרד לשירותי דת

איגי פז:  שנה שעברה

איגי פז:  לפי מה שאני ראיתי

איגי פז:  בסוף זה לא עניין שלנו, של משרד המשפטים

איגי פז:  זה בסדר כל הזמן לפנות למשרד המשפטים - - -     

ארז מלול: שמע, אתם משרד המשפטים, מה לעשות

איגי פז: כן, כן

איגי פז:  לא, זה בסדר

איגי פז:  אבל אנחנו לא מנהלים - - -     

ארז מלול: אתם היועצים - - -     

איגי פז: אנחנו לא מנהלים - - -     

ארז מלול: לעצור אותנו אתם יודעים לעשות, אז גם תתנו, תשחררו גם

איגי פז: אז מה שאמרתי - - -     

ארז מלול: אתם שותפים מלאים

ארז מלול:  לכל החלטה

איגי פז: שותפים כן, אבל אנחנו לא המוציאים והמביאים של כל דבר

איגי פז:  את זה חשוב לשים על השולחן

ארז מלול: זה נכון

איגי פז: ובהקשר הזה, ככה זה נעשה, לפי מה שראיתי, בשנה שעברה

איגי פז:  המשרד לשירותי דת קיבל תקציב ייעודי ממשרד האוצר, זה היה לדעתי כספים קואליציוניים, מה שהיה שנה שעברה, 300,000 שקלים לטובת העניין הזה

איגי פז:  ככל שמדובר בעניינים אחרים, שהם הפקה של אירוע, הופעות, דברים כאלה, זה לא נכנס לתוך התקנות

איגי פז:  אבל, הסדרי בטיחות, נגישות, סדרנים, כל הדברים התפעוליים הבסיסים, זה כן יכול להיכנס כי בסופו של דבר מועצת בתי העלמין היא הגורם שמנהל את - - -     

ארז מלול: אז איגי, צוריאל - - -     

צוריאל קריספל: אני אשמח לקבל את זה כדי להפנות אותו לאוצר - - -     

ארז מלול: אתה מקבל את האחריות?     

צוריאל קריספל: כי האוצר כרגע מעכב לי 1

צוריאל קריספל: 7 מיליון שקל

איגי פז: אבל האוצר העביר לך שנה שעברה 300,000 שקל

צוריאל קריספל: והשנה יש לי בתקנה 1

צוריאל קריספל: 7 מיליון שקל, והוא לא מרשה לי להשתמש בזה

צוריאל קריספל:  כי הוא טוען שזה לא מתפקידי להפיק אירועים

איגי פז: אז יכול להיות שנשאר - - -     

ארז מלול: צוריאל, אתה מקבל את האחריות? אתה מבין פה שהוא הטיל עליך את האחריות לאירוע? אתה מבין את המשמעות?     

צוריאל קריספל: אני יכול לקבל כל אחריות בתנאי שיתנו לי את הכלים

צוריאל קריספל:  הבעיה היא שכרגע, מה שהלב חושק, הכיס עושק

ארז מלול: אז האחריות היא של מועצת בתי העלמין

ארז מלול:  הבנתי טוב?     

איגי פז: שנה שעברה זה היה 300,000 שקל, צריך לראות מה מתוך - - -     

ארז מלול: עזוב את התקציב, איגי

איגי פז: מיועד לטובת הסדרי בטיחות - - -     

ארז מלול: אני מדבר על אחריות

ארז מלול:  איגי, אחריות

ארז מלול:  אחריות

ארז מלול:  של מועצת בתי העלמין, זה בדוק?     

איגי פז: ככל שלא מטילים את האירוע על גורם אחר, ואפשר, הממשלה יכולה לקבל החלטה שמטילים את האירוע על חברה ממשלתית, על גורם אחר, ככל שלא מוטל האירוע, אז יש גורם שהוא מנהל את המקרקעין

איגי פז:  המקרקעין בניהולו

איגי פז:  השטח של בית העלמין בהר הזיתים נמצא, למיטב ידיעתי, ויתקן אותי חברי אם אני טועה, בניהול של מועצת בתי העלמין בירושלים

ארז מלול: טוב, בסדר

ארז מלול:  אז אני מתריע לפרוטוקול - - -     

סימון מושיאשוילי: גם התקציב שהוא מקבל, זה לא לצורך הדברים האלה

סימון מושיאשוילי:  זה לצורך שוטף – ניהול, תחזוקה

איגי פז: את זה צריך לשאול את משרד האוצר

איגי פז:  אלה עניינים סופר-תקציביים שאני, אין לי ידיעה בהם

ארז מלול: טוב, בוא, אין פה את האוצר, אין פה את משרד ירושלים, אדוני יושב הראש

ארז מלול:  אני רוצה את זה רק לפרוטוקול – המצב הוא עגום, מסוכן, ואחרי זה, שחס וחלילה לא נבכה ונגיד ידינו לא שפכו את הדם הזה

ארז מלול:  חס וחלילה, חס ושלום

ארז מלול:  יש פה רבבות שמגיעים, רבבות שמתכננים להגיע, ויכול לקרות אסון

ארז מלול:  אני אומר לכולם, אני אומר עוד פעם, אתם באמת, אנשי משטרה, מד"א, אתם עושים עבודת קודש ואתם שותפים, אבל אם אין גורם שמתכלל וכל אחד ייקח לכיוון השני ואין תקציב, ואין גוף שאחראי באמת, כי אני אומר שמנכ"ל מועצת בתי העלמין, עם כל הכבוד, אני לא יכול לראות אותו אחראי באמת בלי כלים

ארז מלול:  זה לא נקרא אחריות

ארז מלול:  אז אני פונה באמת למשרד האוצר, למשרד ירושלים, יתעשתו, וישתפו פעולה

ארז מלול:  ואיגי, באמת, תודה שהבהרת את הנושא בצורה מקצועית

ארז מלול:  תודה

סימון מושיאשוילי: תודה

סימון מושיאשוילי:  גורמי המקצוע, הבטחון הנוספים, יש לכם להוסיף משהו? לציין משהו?     

אברהם גיבלבר: אני מחטיבת האבטחה

אברהם גיבלבר:  התפקיד עצמו זה ראש תחום אבטחת בתי משפט אבל אני מתעסק בעיקר באירועים המוניים, אגב, לא טעוני רישוי

אברהם גיבלבר:  למעשה ליווינו את אירוע מירון האחרון, זה עניין של הנחיה, פיקוח ובקרה

סימון מושיאשוילי: אבטחת בתי משפט, סתם, זה משהו כללי, זה אותם חבר'ה שעומדים בכניסה?     

אברהם גיבלבר: כן, אחראי על אבטחה פיזית

אברהם גיבלבר:  הכשרות, אימונים וכדומה

אברהם גיבלבר:  לגבי האירוע עצמו, כל עוד לא תהיה בטיחות סדורה שנוכל לבוא ולהתייחס אליה - - -     

סימון מושיאשוילי: שנים עברו הייתם שם?     

אברהם גיבלבר: היה, כן

אברהם גיבלבר:  הייתי שנה שעברה, ליווינו את כל - - -     

סימון מושיאשוילי: והייתה תוכנית?     

אברהם גיבלבר: הייתה תוכנית

אברהם גיבלבר:  פשוט לא יושמה בצורה של ויסות קהל אל מול, כמובן, דיברנו על זה, הסדרנות וכמות הקהל בתוך הגשרים עצמם

אברהם גיבלבר:  אנחנו חייבים לקבל תוכנית כדי שנבוא ונוכל לייעץ לגורמי השטח

אברהם גיבלבר:  ברגע שנקבל את התוכנית, אנחנו נעשה את רוב המאמצים לבוא ולאשר אותה, כמובן ביחד עם השטח

אברהם גיבלבר:  אנחנו מוכנים ומזומנים

אברהם גיבלבר:  תודה

סימון מושיאשוילי: כמו שאני רואה את הדברים, יש לנו בעל בית אבל אין לו כלים

סימון מושיאשוילי:  מה שאמרתי בהתחלה

סימון מושיאשוילי:  ואם אנחנו ניתן לזה לזרום ולהתנהל כמו שזורם היום, ברוך השם, להערכתי הכמות עולה, נכון? מידי שנה

סימון מושיאשוילי:  כמות המתפללים שפותחים את הציון ביום ההילולה, הכמות עולה ועולה

סימון מושיאשוילי:  ואני מייחל, מקווה, מתפלל, שלא יארע שם אסון

סימון מושיאשוילי:  אנחנו חייבים לדחוף שבאמת, המשרדים, משרדי הממשלה יכניסו את היד לכיס, וכל אחד ייתן את החלק שלו

סימון מושיאשוילי:  אני מבקש ממך, אם אתה יכול לעמוד בקשר עם חיים בנוגע לתשובה שהוא יקבל מראש העיר, וגם תעדכן את מנהלת הוועדה

סימון מושיאשוילי:  אנחנו נפנה - - -     

ארז מלול: אני רוצה לעשות דיון עם השר - - -     

סימון מושיאשוילי: רק שנייה

סימון מושיאשוילי:  אנחנו נפנה למשרד האוצר

סימון מושיאשוילי:  ניסינו גם עכשיו להעלות אותם בזום

סימון מושיאשוילי:  הגורם המקצועי שם הוא בישיבה כרגע

סימון מושיאשוילי:  למרות שזימנו אותם כבר שבוע שעבר, כמו שזימנו את כולם

סימון מושיאשוילי:  אני אנסה לתפוס שוב את השר לענייני ירושלים, אולי אתה גם כן תעדכן אותנו בעניין הזה

סימון מושיאשוילי:  אנחנו ננסה לקבוע דיון, דיון מעקב בעניין הזה, כי הזמן דוחק

צוריאל קריספל: אני רוצה רק להעיר, להוסיף רק ברשותך, אדוני

צוריאל קריספל:  מה שהזכיר פה חיים, זה הפך להיות פארסה

צוריאל קריספל:  כל שנה כהנים בפתח, אנחנו מחפשים מין יבוא עזרי

סימון מושיאשוילי: אנחנו חייבים לקבוע את זה בצורה מסודרת

צוריאל קריספל: זה חייב להתמסד בצורה מסודרת

סימון מושיאשוילי: אתה יודע מה, שנה הבאה מירון - - -     

צוריאל קריספל: 100,000 איש - - -     

סימון מושיאשוילי:   מירון שנה הבאה, שנה הבאה מירון נצטרך לקיים שוב דיון? לא נצטרך לקיים דיון

סימון מושיאשוילי:  נכון? זה כבר רוטינה

ארז מלול: סקירה אולי

ארז מלול:  רק סקירה

סימון מושיאשוילי: כן, בסדר, סקירה

סימון מושיאשוילי:  מה יהיה השנה ולקראת שנה הבאה

צוריאל קריספל: יש פה שני מרכיבים - - -     

סימון מושיאשוילי: אנחנו חייבים להכניס את זה לרוטינה קבועה

צוריאל קריספל: עצם ההילולה עצמה וכמות של 100,000 איש שדורשים מענה ומגיע להם מענה כזה, ו-ב' הנושא של הר הזיתים, המשילות בהר הזיתים

צוריאל קריספל:  אני חושב שהמשטרה עושה עבודה נפלאה, אבל אם הציבור לא מגיע, אז לא עשינו שום דבר

צוריאל קריספל:  וככל שיהיו יותר אירועים בהר הזיתים, ככל שאנחנו ננגיש את המקום ליותר אנשים, ונתקצב את זה כמו שצריך, כולל דברים נפלאים שהיו, סיורי תלמידים, סיורי מבוגרים, מה שנעשה בזמנו

צוריאל קריספל:  זה נתן את עצם החיות והיה הדפיברילטור שנתן את דופק החיים בהר הזה

סימון מושיאשוילי: וודא, לשם אנחנו צריכים לדחוף

ארז מלול: אני מנסה לארגן אירוע בהר הזיתים, עוד פעם, זה חשוב גם ערכית, יהודית, ביטחונית, מסורתית, ואין מענה, כל אחד זורק על משרד אחר, כל אחד זורק זה - - -     

צוריאל קריספל: זו קריאה שצריכה לצאת מהוועדה הזו בצורה מסודרת ולעלות את זה בפורומים המתאימים, כדי שהנושא הזה יתוקצב פעם אחת ולתמיד, והשנורר הזה הוא לא מכבד לא אותנו, לא את ההר ולא את התושבים - - -     

סימון מושיאשוילי: זה נורא ואיום

צוריאל קריספל: כן

סימון מושיאשוילי: שיושב ראש השדולה צריך לשאול את נציג משרד המשפטים מי בעל הבית שם בעצם, מי אחראי

סימון מושיאשוילי:  אתה מרגיש ואקום

צוריאל קריספל: נכון

סימון מושיאשוילי: טוב

סימון מושיאשוילי:  אז אנחנו נקיים דיון מעקב

סימון מושיאשוילי:  אם תוכלו בבקשה - - -     

צוריאל קריספל: נקווה שנהיה אנשי בשורות בקרוב

סימון מושיאשוילי: בעזרת השם

סימון מושיאשוילי:  אם תוכלו לעדכן את מנהלת הוועדה, אותי, מה שנוח לכם

סימון מושיאשוילי:  ואני אנסה גם כן לשוחח עם השר לענייני ירושלים

סימון מושיאשוילי:  אני מודה לכולם, יש מישהו שרוצה להוסיף משהו? תודה רבה לכם על הזמן שלכם, ועל הידע שלכם

סימון מושיאשוילי:  הישיבה נעולה, תודה